ନୂଆଦିଲ୍ଲୀଃପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଦିଲ୍ଲୀରେ ଏକ କାର୍ଯ୍ୟକ୍ରମରେ କହିଛନ୍ତି ଯେ ଦେଶର ଇତିହାସ ଲେଖିବା ବେଳେ ଯେଉଁ ଭୁଲ୍ ହୋଇଥିଲା ତାହାକୁ ଏବେ ସଂଶୋଧନ କରାଯାଉଛି ।
ଆସାମର ଅହୋମ ସାମ୍ରାଜ୍ୟର ଜେନେରାଲ ଲାଚିତ ବରଫୁକାନଙ୍କ ୪୦୦ ତମ ଜୟନ୍ତୀ ଅବସରରେ ପ୍ରଧାନମନ୍ତ୍ରୀ ମୋଦୀ ଏହା କହିଛନ୍ତି।
ଇତିହାସ ବିଷୟରେ ଉଲ୍ଲେଖ କରି ପ୍ରଧାନମନ୍ତ୍ରୀ କହିଛନ୍ତି, ସ୍ୱାଧୀନତା ପରେ ମଧ୍ୟ ଆମକୁ ସେହି ଇତିହାସ ପଢ଼ା ଯାଇଥିଲା ଯାହା ଉପନିବେଶ ଅମଳରେ ଷଡ଼ଯନ୍ତ୍ର କରି ରଚା ଯାଇଥିଲା। ସ୍ବାଧୀନତା ପରେ ଦାସତ୍ୱର ଏଜେଣ୍ଡା ପରିବର୍ତ୍ତନ କରିବାର ଆବଶ୍ୟକତା ଥିଲା, କିନ୍ତୁ ତାହା ହୋଇ ନଥିଲା।
ସେ କହିଛନ୍ତି, "ଏଠାରେ ଦିଲ୍ଲୀରେ ହେଉଥିବା ଏହି କାର୍ଯ୍ୟକ୍ରମ ଏହାର ପ୍ରତିଫଳନ ଅଟେ। ଲଚିତଙ୍କ ଜୀବନ ଆମକୁ ବ୍ୟକ୍ତିଗତ ସ୍ୱାର୍ଥ ଅପେକ୍ଷା ଦେଶର ସ୍ୱାର୍ଥକୁ ପ୍ରାଧାନ୍ୟ ଦେବାକୁ ପ୍ରେରଣା ଦିଏ ।
ଏହାପୂର୍ବରୁ ଏହି କାର୍ଯ୍ୟକ୍ରମରେ ଗୃହମନ୍ତ୍ରୀ ଅମିତ ଶାହା କହିଥିଲେ ଯେ ଭାରତର ଇତିହାସକୁ ବିକୃତ କରାଯାଇଛି । ଏହାକୁ ପୁଣି ନୂଆକରି ଲେଖିବାକୁ ଆମକୁ କେହି ଅଟକାଇ ପାରିବେନି।
Comments are closed.
